ORDE do 15 de novembro de 2023 pola que conceden a Cruz de bronce da Xunta de Galicia ao servizo policial, os distintivos de permanencia e as distincións honoríficas ao persoal da unidade do Corpo Nacional de Policía adscrita á Comunidade Autónoma de Galicia e ás persoas e unidades que colaboran con ela.
Vicepresidencia Primeira e Consellería de Presidencia, Xustiza e Deportes — III. Outras disposicións — 22/11/2023

No Decreto 122/2016, do 8 de setembro, polo que se regula a concesión de condecoracións, distintivos de permanencia e distincións honoríficas outorgados pola Xunta de Galicia ao persoal da Unidade do Corpo Nacional de Policía adscrita á Comunidade Autónoma de Galicia ou a persoas e institucións que colaboren con esta, establécense os requisitos, o procedemento e os efectos da concesión das condecoracións, dos distintivos de permanencia e das distincións.
A Unidade do Corpo Nacional de Policía adscribiuse á Comunidade Autónoma de Galicia mediante a Orde do 19 de xuño de 1991, do Ministerio do Interior, e comeza a desempeñar as súas funcións no mes de outubro de 1991. Durante estes anos de servizo púxose de manifesto en numerosas actuacións policiais a entrega, a profesionalidade, o valor e o compromiso dos seus membros.
Para recoñecerlle ao persoal policial o servizo continuado nesta unidade, procede outorgar a Cruz de bronce da Xunta de Galicia ao servizo policial, ao persoal que teña acreditados 30 anos de servizo nela, sen que consten antecedentes desfavorables no seu expediente persoal. Do mesmo modo, cómpre conceder os distintivos de permanencia ao persoal da unidade que cumpre 20 anos de servizo e entregar ao persoal da unidade que leve 2 anos de servizo efectivo nela un distintivo básico de pertenza.
Así mesmo, outórgase a distinción honorífica a aquelas unidades e persoas doutros corpos ou colectivos como recoñecemento á súa destacada colaboración co persoal desta unidade.
Por outra banda, de conformidade co establecido no número 2 do artigo 8 do Decreto 122/2016, do 8 de setembro, polo Acordo do Consello da Xunta de Galicia, do 25 de novembro de 2021, determináronse os efectos económicos da concesión da Cruz de bronce da Xunta de Galicia ao servizo policial.
Polo exposto, de conformidade coa proposta efectuada pola Dirección Xeral de Emerxencias e Interior e co establecido no artigo 10 do citado Decreto 122/2016, do 8 de setembro,
Artigo único
1. Outorgar a Cruz de bronce da Xunta de Galicia ao servizo policial ao persoal que se relaciona no anexo I, por ter acreditados 30 anos de servizo na unidade, sen que consten antecedentes desfavorables no seu expediente persoal, evidenciando unha traxectoria profesional prolongada no tempo e que contribúe á dignificación, prestixio e recoñecemento público da función policial. Este outorgamento determina o dereito á percepción da contía económica establecida no Acordo do Consello da Xunta de Galicia do 25 de novembro de 2021.
2. Conceder os distintivos de permanencia ao persoal da unidade que figura no anexo II, por ter cumpridos 20 anos de servizo.
3. Entregar o distintivo básico de pertenza ao persoal da unidade que figura no anexo III, por levar 2 anos de servizo efectivo nela.
4. Outorgar a distinción honorífica ás persoas que se relacionan no anexo IV, como recoñecemento ao seu labor de especial colaboración coa Unidade adscrita. Así mesmo, outórgaselles esta distinción en formato de placa aos membros das unidades do Corpo Nacional de Policía que participaron no dispositivo policial do día 13 de abril de 2023 diante do Complexo Administrativo da Xunta de Galicia de San Caetano, en Santiago de Compostela.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 15 de novembro de 2023
Persoas distinguidas:
Unidades distinguidas: